                           [image: ]
               REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 024-01/24-02/01
Ur.br: 2196-8-01/02-24-01
Bogdanovci, 22. siječnja 2024. godine

Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21 i 21/22), predsjednica vijeća Anamarija Savić Bajac predlaže ovaj:

Z A P I S N I K

sa 37. sjednice općinskog vijeća koja je održana 22.01.2024. godine sa početkom u 19,00 sati u zgradi Općine Bogdanovci.

NAZOČNI VIJEĆNICI:
Gelo Marijan, Andrija Krizmanić, Jelena Vinaj, Boris Grbić, Anamarija Savić Bajac, Mirko Hardi, Zvonko Kostelnik, Mario Pavlović, Zvonimir Mudri

ODSUTNI VIJEĆNICI:  Dalibor Katić

NAZOČNE SLUŽBENE OSOBE:
Maja Župan, Marko Barun, Jaroslav Međeši, Darko Ruskaj

GOSTI:  -


Predsjednica općinskog vijeća pozdravila je sve prisutne, te je predložila sljedeći dnevni red:

1. Usvajanje zapisnika s 36. sjednice općinskog vijeća Općine Bogdanovci
2. Prijedlog Odluke o osnivanju Savjeta mladih Općine Bogdanovci
3. Prijedlog Odluke o II. Izmjenama i dopunama Odluke o koeficijentima za obračun plaće službenika i namještenika u Jedinstvenom upravnom odjelu Općine Bogdanovci 
4. Prijedlog Odluke o provođenju mjere sufinanciranja komunalnih priključaka i fotonaponskih elektrana samcima i obiteljima s područja Općine Bogdanovci
5. Razno 

Dnevni red usvojen je JEDNOGLASNO.

Točka 1.
Predsjednica općinskog vijeća dala je zapisnik sa 36.  sjednice Općinskog vijeća na raspravu, kako nije bilo primjedbi, zapisnik je usvojen JEDNOGLASNO. 



Točka 2.
Predsjednica općinskog Vijeća daje riječ pročelniku gosp. Ruskaju da pojasni ovu točku dnevnog reda. 
Gosp. Ruskaj zahvalio se predsjednici, pozdravio je nazočne, te rekao kako se raduje budućoj suradnji.
Gosp. Ruskaj pojašnjava da JLS koje nisu osnovale Savjet mladih, a nisu ni započele postupak izbora savjeta mladih dužne su osnovati savjete mladih najkasnije u roku od 90 dana od dana usklađivanja akata sa Zakonom 2023. godine. Pročelnik je naveo neke od najvažnijih izmjena a to je da članovi savjeta imaju pravo na naknadu, mandat im se veže za mandat općinskog vijeća , mladi u smislu ove Odluke su osobe s prebivalištem ili boravištem na području Općine Bogdanovci koji u trenutku podnošenja kandidature za članstvo u Savjetu mladih imaju od navršenih 15 do navršenih 30 godina života, sastoji se od tri člana, uključujući predsjednika, zamjenika predsjednika i jednog člana, isto tako osoba ne može biti istodobno član Savjeta mladih i član Općinskog vijeća Općine Bogdanovci. Nakon izlaganja gosp. Ruskaja, ova točka dnevnog reda dana je na raspravu.
Najviše se raspravljalo o visini naknade, da li da bude mjesečna ili da se isplaćuje po održanoj sjednici i nazočnosti na istoj. Gđa. Vinaj smatra da mladima treba dati poticaj da se uključe u rad Savjeta mladih, s obzirom da smo već dva puta raspisivali javnih poziv i nitko se nije javio na isti.
Nakon kratke rasprave donesen je prijedlog da se izmjeni čl. 24. st. 2 te da isti sada glasi: „Članovi savjeta mladih imaju pravo na naknadu za svoj rad“, te da se izmjeni st. 3 istog članka te isti sada glasi: „Općina Bogdanovci osigurat će članovima Savjeta mladih naknadu za sudjelovanje na sjednicama Savjeta mladih u iznosi od 20,00 EUR mjesečno.
Prijedlog je usvojen JEDNOGLASNO.

Točka 3.
Pred Vama je Odluka o II. Izmjenama i dopunama Odluke o koeficijentima za obračun plaća i službenika i namještenika u JUO Općine Bogdanovci, razlog donošenja ove Odluke je povećanje minimalne plaće, te moramo povećati koeficijente komunalnim djelatnicima i spremačici, jer inače bi imali plaću manju od minimalne plaće, a to nije sukladno Zakonu. S obzirom na obujam rada, te sva dodatna poskupljenja i troškovi života, smatram da bi svim djelatnicima JUO trebalo povećati koeficijent za 5 %, što i predlažem ovom Odlukom, navodi gosp. Barun.
Koeficijenti voditelja i asistenta ostaju nepromijenjeni, jer se oni financiraju iz projekta, te su im već određene plaće proračunom projekta.
Nakon kratke rasprave prijedlog Odluke usvojen je JEDNOGLASNO.
Gđa. Vinaj mora komentirati kako su u ovoj Odluci navedeni svi djelatnici, osim načelnika i zamjenika, na što gđa. Župan navodi kako oni idu po drugoj zakonskoj osnovi kao dužnosnici, te imaju svoju posebnu osnovicu.
Bez obzira na sve, gđa. Vinaj smatra da su se svima povećali troškovi stanovanja, te da bi bilo uredu svima povećati plaću.
Gosp. Barun navodi kako je njegovo osobno mišljenja da nije potrebno podizanje plaće dužnosnicima, iz više razloga, koje sada ne bi navodio. Također navodi kako je zakonski jedini predlagatelj plaća načelnika i zamjenika sam načelnik.
Gosp. Gelo navodi kako se slaže s gđom. Vinaj, ali vjerojatno načelnik ima svoje osobne razloge, kako i navodi, zašto ne želi povećanje za dužnosnike. 

Točka 4.
Načelnik pojašnjava kako smo sličnu Odluku donijeli prije dvije godine, sad smo napravili neke izmjene, npr. stavili smo da pravo na sufinanciranje imaju samci i obitelji, nismo se vezali za godine, te smo sufinanciranje povećali na 1.500,00 eura, plus dodatno sufinanciranje za svako malodobno dijete, osobe s invaliditetom i sl.
Nakon pojašnjenja načelnika, predsjednica vijeća daje ovu točku na raspravu.
Gđa. Savić Bajac postavlja upit da li pravo na dodatno povećanje imaju i posvojena i udomljena djeca?!
Gosp. Ruskaj navodi kako svi imaju pravo, samo da se dostavi dokaz o skrbništvu ili udomiteljstvu, što možemo navesti u čl. 6. gdje se navode dokazi i dokumenti koji se trebaju dostaviti.
Gosp. Pavlović predlaže da se sufinanciranje poveća na 3.000,00 EUR, jer su priključci poskupili.
Gosp. Gelo navodi kako se ovdje ne radi o kompletnom financiranju priključka, nego o sufinanciranju i pomoći samcima i obiteljima.
Gosp. Krizmanić predlaže da se u Odluku ili Javni poziv stavi članak gdje se obvezuje korisnik sufinanciranja da mora stanovati na području naše općine najmanje 10 godina.
Gđa. Savić Bajac smatra da treba izbaciti da dodatno povećanje imaju osobe s invaliditetom, jer smatra da je jako puno branitelja invalida, te da isti imaju dovoljno velika primanja, te im nije potrebno ovakvo sufinanciranje. Većina vijećnika smatra kako to nije dobar prijedlog, jer se tu zakidaju svi invalidi.
Zatim se raspravljalo o visini ukupnog iznosa Javnog poziva, dodatnim dokumentima koji bi se trebali dostaviti, nakon kratke rasprave načelnik predlaže da se u članak. 2 doda stavak 4. Korisnik mjere sufinanciranja komunalnih priključaka na obiteljskoj kući ili stanu obvezan je imati prebivalište i boravište na predmetnoj adresi u Općini Bogdanovci 10 (deset) godina od dana sklapanja ugovora. 
Zatim da se u čl. 6 dodaju dodatni dokumenti koje je potrebno priložiti uz zahtjev i to: 
· izjavu pod kaznenom i materijalnom odgovornošću da nemaju stan, obiteljsku kuću ili građevinsko zemljište osim koja je predmet javnog poziva
· dokaz o skrbništvu ili udomiteljstvu za djecu
Te da se u članku 4. doda st. 3 i to: Sredstva predmetnog javnog poziva iznose maksimalno 20.000,00 EUR.
Javni poziv je otvoren do kraja 2024. godine ili do iskorištenja predviđenih sredstava javnog poziva.
Predsjednica vijeća daje Odluku s navedenim prijedlozima na glasanje, te se ista usvaja JEDNOGLASNO.

Točka 5.
RAZNO
Predsjednica vijeća prepušta riječ načelniku kako bi nas izvijestio o novostima od zadnje sjednice općinskog vijeća.
Izvješće načelnika:
· Podijeljeni su božićni paketići za svu djecu od rođenja do 8 razreda
· Podijeljene su božićnice za umirovljenike, istu su primili 208 umirovljenika u ukupnom iznosu od 5.500,00 EUR
· Odobrena su nam dodatna sredstva od 17.000,00 EUR za obnovu Doma kulture u Petrovcima, projekt završen i isplaćen u cijelosti. Ukupno iznos sredstava od Ministarstva je 46.000,00 EUR, a dio sufinanciranja općine iznosi 8.025,93 EUR.
· Dodijeljena su nam namjenska sredstva od VSŽ za podmirenje računa TIP-TIP-a u vrijednosti od 8.000,00 EUR, također su nam odobrena i dodatna sredstva od VSŽ u vrijednosti od 19.287,50 EUR za sječu drveća u Svinjarevcima i Petrovcima, odvoz šuta i korištenje korpe.
· U suradnji sa Vijećima mjesnih odbora i udrugama organizirali smo adventa u Bogdanovcima i Petrovcima, te se svima zahvaljujem.
· Također smo sufinancirali organizaciju Badnjaka u Svinjarevcima 
· U tijeku je dovršetak radova unutarnjeg uređenja podova u zgradi mjesnog odbora u Petrovcima.
· Komunalni djelatnici su uredili jednu učionicu u Petrovcima, te ujedno trenutačno rade na špaliranju prozora i vrata na Domu kulture u Petrovcima.
· Objavili smo natječaj za stipendiranje redovnih studenata, te smo podigli iznos jednokratne stipendije u iznosu od 400,00 EUR
· Odobren nam je projekt od strane Fondu za zaštitu okoliša i energetske učinkovitosti za odvojeno sakupljanje komunalnog otpada - kante papir i plastika - ukupne vrijednosti 48.620,00 EUR, također ćemo objaviti obavijest za kante biootpad, da se jave svi koji žele na broj telefona, napominjem da je pražnjenje kante besplatno, a pražnjenje se vrši jednom mjesečno
· Objavljen je natječaj za udruge na temelju sredstava planiranih u Proračunu za 2024. godinu, natječaj će biti otvoren 30 dana do 19.02.2024., obavijest smo poslali svim udrugama s područja općine
· U tijeku je izrada prijave na natječaj putem Ministarstva regionalnog razvoja, PORLZ - modernizacija javne rasvjete Općine Bogdanovci, faza 5
· Što se tiče projekta Zaželi 4 – održan je sastanak sa ministrom Piletićem 16.01. u Zagrebu, gdje smo dobili informaciju da je sve uredu, dobili smo dopis da smo prošli administrativnu provjeru, te da bi uskoro trebala ići i odluka o odobrenju projekta, zatim potpisivanje ugovora uskoro kroz 2-3 tjedna te nakon toga idemo sa otvaranjem natječaja i daljnje procedure.
· Također sam prisustvovao na sastanku u Ministarstvu poljoprivrede s ministricom Vučković, gdje sam dobio informaciju vezano za natječaj za zakup zemlje, da je  u tijeku obrada naše odluke, te ćemo o svemu biti obaviješteni po završetku obrade.
· Danas sam sudjelovao na skupštini Vodovoda grada Vukovara, a jedna od točaka dnevnog reda bilo je i donošenje Odluka o izmjeni i dopuni odluke o cijeni vodnih usluga - pročišćavanje otpadnih voda a cijene su sljedeće:
	Fiksni dio cijene vodnih usluga
	Jedinica mjere
	Cijena vodne usluge (EUR)
	Socijalna cijena vodne usluge (EUR)

	Pročišćavanje otpadnih voda
	EUR/mjesečno
	0,89
	0,53

	Varijabilni dio cijene vodnih usluga
	Jedinica mjere
	Cijena vodne usluge (EUR)
	Socijalna cijena vodne usluge (EUR)

	Pročišćavanje otpadnih voda
	m3
	0,40
	0,24



	· 

	· 
	· 


· Vezano za novoosnovani FLAG Dunav Sava imamo informaciju da će svakoj lokalnoj samoupravi članica FLAGA biti odobreni projekti u ukupnoj vrijednosti 120.000,00 EUR, kroz tri runde tijekom godine u iznosu od 40.000,00 EUR.
· U tijeku je izrada i uskoro ćemo potpisan novi sporazum sa gradom Vukovar vezano za dodjelu sredstava na temelju Odluke vlade RH za, za dodjelu sredstava Općini Bogdanovci za 21 dijete koje pohađa dječje vrtiće koji se nalaze na području naše JLS.
· Također želi napomenuti kako smo u prosincu izvijestili vijeće da je dug prema dobavljačima bio 110.000,00 EUR,  te da sada iznosi 35.000,00 EUR.

Završeno u 20:50 sati.



Zapisničar								Predsjednica općinskog vijeća
Maja Župan	   					          Anamarija Savić Bajac, bacc.admin.publ.

